De Zeekoe Guest Farm is sowat 10 km buite Oudtshoorn op die Tuinroete geleë. Die plaas word omring deur die Swartberge en Outeniekwaberge wat 'n verskeidenheid besienswaardighede, soos volstruisplase, Roete 62, die Kango-grotte, watervalle en museums insluit.
Verblyf word in 28 eenhede met slaapplek vir 60 gaste in totaal aangebied. Elke eenheid het koffie- en teemaakgeriewe, lugversorging, 'n waaier, japonne, 'n yskassie, haardroër, kluis en gratis WiFi. Gaste het toegang tot die swembad en daar is fietse te huur.
Daar is 'n restaurant met vars plaasprodukte en -vleis, asook 'n kroeg wat gaste gerus kan besoek. 'n Paar v…
Daar is 'n restaurant met vars plaasprodukte en -vleis, asook 'n kroeg wat gaste gerus kan besoek. 'n Paar van die doendinge op die plaas sluit visvang (bring eie toerusting), voetslaan, voëlkyk (meer as 162 spesies), kanovaart, staproetes, sterrekyk en fietsry in. Toere kan gereël word om saam met wilde meerkatte te stap en deel van die Skaam 5-ervaring te wees. Let asb. op dat die beginpunt vir dié toere sowat 16 km vanaf die hoofhuis is en dat gaste self soontoe moet ry. Privaat voëlkyk-toere is ook beskikbaar. Let asseblief op dat daar 'n droogte in die area is en dat die mere droog is.